Diari Oficial de la Generalitat Valenciana


Sumari del DOGV 5471, del 15-03-2007 (2007/3417)

RESOLUCIÓ de 7 de març de 2007, del conseller d'Agricultura, Pesca i Alimentació, per la qual es publica la línia pressupostària i l'import global màxim, per a l'exercici 2007, de les ajudes per a projectes de formació a les escoles de formació professional agrària.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5471

Data del DOGV
:   15-03-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/3417


Data del document
:   07-03-2007

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ensenyament agrícola
    * suport econòmic
    * formació professional
    * ajuda pública

En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indiquen la línia o les línies de subvencions que les financen i l'import global màxim que s'hi destina. Estos aspectes s'aproven per mitjà de la llei anual de pressuposts que, per al present exercici, és la Llei 11/2006, de 27 de desembre, de Pressuposts de la Generalitat per a l'exercici 2007.  
Així mateix, i de conformitat amb les disposicions de l'article 40.1 de l'esmentat text refós de la Llei d'Hisenda Pública de la Generalitat Valenciana, correspon als òrgans superiors de la Generalitat Valenciana i als consellers, dins dels límits de l'article 28, autoritzar els gastos dels servicis a càrrec seu.  
En les bases 5 i 11 de les aprovades per mitjà de l'Orde de 17 de novembre de 2005, de la Conselleria d'Agricultura, Pesca i Alimentació, per la qual s'aproven les bases reguladores i es convoquen ajudes per a projectes de formació a les escoles de formació professional agrària, s'establix la vigència màxima quadriennal dels projectes formatius presentats subjectes a avaluació i concessió anual, amb possibilitat de prorrateig, segons les disponibilitats pressupostàries, i la concessió inicial queda condicionada a l'existència de crèdit i fins al límit d'este que, per a cada exercici, es consigne a este efecte en els pressuposts de la Generalitat.  
Esta convocatòria es va resoldre per mitjà de la Resolució de 24 de maig de 2006 (DOGV núm. 5284, de 20.06.2006), del director general d'Investigació, Desenrotllament i Innovació Agropecuària.  
Per tot això, a l'efecte de donar publicitat als crèdits màxims destinats a l'anualitat 2007 de la convocatòria d'ajudes efectuada per l'Orde de 17 de novembre de 2005 esmentada, vista la proposta del director general d'Investigació, Desenrotllament i Innovació Agropecuària, i en l'exercici de les funcions que tinc atribuïdes, resolc:  
Tal com s'establix en l'article 4 de l'Orde de 17 de novembre de 2005, de la Conselleria d'Agricultura, Pesca i Alimentació, per la qual s'aproven les bases reguladores i es convoquen ajudes per a projectes de formació a les escoles de formació professional agrària (DOGV 5146, de 30.11.2005), les ajudes que s'hi regulen es concediran, per a la present anualitat de 2007, a càrrec de les línies de subvenció i pels imports que s'assenyalen, d'acord amb el que es preveu en els estats de gastos de la Llei 11/2006, de 26 de desembre, de Pressuposts de la Generalitat per a l'exercici 2007, programa 542.20, "Investigació i tecnologia agrària":  
Línia T6127/000/07  
Import global màxim: 212.779,00 euros   
Finançament: Conselleria d'Agricultura, Pesca i Alimentació  
Línia T6128/000/07  
Import global màxim: 26.334,00 euros   
Finançament: Conselleria d'Agricultura, Pesca i Alimentació  
Esta resolució posa fi a la via administrativa i contra ella només pot interposar-se un recurs administratiu potestatiu de reposició en el termini d'un mes comptador des de l'endemà de la publicació, davant del mateix òrgan que la dicta, tal com s'assenyala en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per mitjà de la Llei 4/1999, de 13 de gener, o impugnar-se directament davant de la Sala Contenciosa Administrativa del Tribunal Superior de Justícia de la Comunitat Valenciana, en el termini d'acord amb les disposicions dels articles 10, 14 i 46 de la Llei 28/1998, de 13 de juliol, Reguladora de la Jurisdicció Contenciosa Administrativa.  
València, 7 de març de 2007.- El conseller d'Agricultura, Pesca i Alimentació: Juan G. Cotino Ferrer.